Държавен вестник, бр. 61, 2022 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  61
бр. 91 от 2009 г.) само при сключен договор с 
лечебно заведение“ се заменят с „по реда на 
наредбата по чл. 221, ал. 1 от Закона за ле­
карствените продукти в хуманната медицина“.
§ 5. В наименованието на раздел VIII след 
думата „масажистите“ се добавя „(с увредено 
зрение)“.
§ 6. В чл. 15 се правят следните допъл­
нения:
1. В ал. 1 след думата „масажистът“ се 
добавя „(с увредено зрение)“.
2. В ал. 2 след думата „масажиста“ се до­
бавя „(с увредено зрение)“.
§ 7. В чл. 16 след думата „масажистът“ се 
добавя „(с увредено зрение)“.
§ 8. Създава се раздел IXа „Професионални 
дейности, които лекарските асистенти могат да 
извършват самостоятелно или по назначение 
от лекар“ с чл. 18а и 18б:
„Раздел IХа
Професионални дейности, които лекарските 
асистенти могат да извършват самостоятелно 
или по назначение от лекар
Чл. 18а. (1) Професионалните дейности, 
които лекарският асистент може да извърш­
ва самостоятелно в спешната и първичната 
медицинска помощ, са:
1. предоставяне и събиране на здравна 
информация, включващо:
а) запознаване на пациента със структу­
рата, организацията и работния график на 
лечебното заведение;
б) запознаване на пациента с дейностите 
по промоция, профилактика, превенция, ди­
агностика, лечение и рехабилитация, които се 
осъществяват от лечебното заведение;
в) запознаване на пациента с неговите 
права и задължения;
г) информиране на пациента с цел получа­
ване на информирано съгласие при извършване 
на изследвания и манипулации;
д) водене на медицинска документация;
е) изготвяне на необходимите доклади и 
анализи, свързани с дейността;
ж) даване на указания на пациента при 
необходимост от вземане на материал за 
медико-биологични анализи;
з) проследяване и регистрация на лабора­
торни и инструментални изследвания, мани­
пулации и медицински грижи;
2. промоция на здравето, превенция и про­
филактика на болестите, включващи:
а) промоция на здравето и консултиране 
за социално-значимите заболявания; 
б) извършване на профилактика в областта 
на хигиената, на индивидуалното и общест­
веното здраве и храненето;
в) превенция и профилактика на сексуално 
предавани инфекции, ХИВ и СПИН, токсико­
маниите, алкохолизма, тютюнопушенето и др.;
г) идентифициране на здравни проблеми 
и даване на съвети на лица с повишен меди­
цински риск;
д) оказване на психологична помощ на 
пациента и семейството му;
е) превенция на злокачествени заболявания;
ж) консултиране за отглеждане на ново­
роденото, включително за хранене, хигиена, 
имунизации;
з) обучение за самоизследване на млечни 
жлези;
и) консултиране за хигиена и предпазване 
от развитието на декубитуси при рискови за 
това пациенти;
3. медицински дейности и здравни грижи, 
включващи:
а) подготовка и извършване на долекарски 
медицински преглед в спешната и първич­
ната медицинска помощ в случаите, когато 
пациентът не може да бъде прегледан от 
лекар – снемане на анамнеза, статус (чрез 
физикални методи на изследване – оглед, 
палпация, перкусия и аускултация), поставяне 
на предварителна (работна) диагноза на база 
симптоматиката, обективното състояние и 
лабораторните изследвания на болния; не се 
допуска самостоятелен преглед и назначение 
на лечение на деца до 3-годишна възраст 
освен при състояния, пряко застрашаващи 
живота на детето;
б) предписване на разрешени за употреба 
в страната лекарствени продукти и издаване 
на рецепти по реда на наредбата по чл. 221, 
ал. 1 от Закона за лекарствените продукти в 
хуманната медицина;
в) наблюдение и регистриране на динами­
ката на болестния процес;
г) измерване и регистриране на пулс, кръв­
но налягане, дишане, температура, диуреза, 
електрокардиография;
д) участие в организацията на профилак­
тиката, контрола и епидемиологичния надзор 
на инфекции;
е) интерпретиране на рутинни медико-
диагностични изследвания – изследване на 
урина (pH, белтък, глюкоза, кетонни тела, 
уробилиноген, билирубин, кръв и ориенти­
ровъчно изследване на „седимент“); кръвна 
картина (хемоглобин, хематокрит, еритроцити, 
левкоцити и тромбоцити, СУЕ); клинично-хи­
мични изследвания (глюкоза, креатинин, урея, 
общ билирубин, глюкурониран (директен) 
билирубин, АсАТ, АлАТ, пикочна киселина, 
холестерол, триглицериди); изпражнения: 
окултни кръвоизливи;
ж) разпознаване на промени в основни 
жизнени функции (дишане, сърдечна дейност 
и др.) и инструментални изследвания (елек­
трокардиограма и др.), налагащи оказване на 
спешна медицинска помощ; 
4. манипулации, включващи:
а) извършване на инжекции – подкожни, 
мускулни и венозни;
б) осигуряване на продължителен венозен 
достъп;
в) извършване на венозна пункция и взе­
мане на кръв;